tartuNLP/wikipedia-smugri-20251201 huggingface dataset:
Kõrvalkohustus

Kõrvalkohustus (inglise keeles "secondary obligation)" on võlasuhtest tulenev kohustus, mida saab eristada põhikohustusest võlasuhte olemuse, poolte tahte ning lepingu eesmärgi järgi. Kõrvalkohustusi võib defineerida kahel eri viisil. Esiteks on kõrvalkohustuseks võlaõigusseaduse (VÕS) 8. peatükis nimetatud tagatistest tulenevad kohustused. Teiseks, kõrvalkohustus on kohustus, mille funktsioon on põhikohustuse täitmise tagamine.
Kõrvalkohustus kui tagatisest tulenev kohustus.
Võlaõigusseadus nimetab kõrvalkohustusteks lepingulisi kohustusi, mille eesmärk on tagada põhilepingust tulenevate kohustuste täitmine ning kindlustada võlausaldaja juhuks, kui põhikohustust ei täideta. See aitab vähendada riske, mis võivad tekkida näiteks võlgniku pankrotistumise, maksejõuetuse või maksmisest keeldumise tagajärjel. Lepingu sõlmimisel on vajalik kindlaks määrata kokkulepped tagatiste ja muude kõrvalkohustuste kohta ning dispositiivsuse põhimõtte järgi võivad nendes kokku leppida lepingupooled ise. Vastavad kokkulepped peavad olema sõlmitud kõnealuse lepinguga samas vormis. 
Võlaõigusseaduse 8. peatükk käsitleb täpsemalt kõrvalkohustuse sätteid. VÕS § 141 järgi on kõrvalkohustusteks eelkõige käendamisest, garantii ja käsiraha andmisest ning leppetrahvi kokku leppimisest tulenevad kohustused. 8. peatüki 1. jaos on sätestatud kaks isikliku tagatise põhiliiki: käendus ja garantii. 2. jaos esinevad regulatsioonid puudutavad käsiraha sätteid ning 3. jaos käsitletakse leppetrahvi.
Kõrvalkohustus kui põhikohustuse täitmist tagav kohustus.
Kasutades kõrvalkohustuse defineerimiseks teist moodust, on sellel ennekõike põhikohustuse täitmise tagamise funktsioon. Kõrvalkohustus sisaldab ettekirjutusi selle kohta, kuidas peab toimuma põhikohustuse täitmine ning mida on vaja teha lepingu eesmärgi saavutamiseks. Selle olemasolu ning täpsem sisu sõltub ennekõike lepingu sisust. Lepingu olemuse kohaselt võivad mõningad kohustused, nagu sooritus- ja kaitsekohustused, olla lepingus nii põhi- kui ka kõrvalkohustustena. Müügilepingu puhul on oluline eelkõige teavitamiskohustus, mis tekib lepingueelsete läbirääkimiste käigus. Selle järgi lasub müüjal ostjale oluliste andmete edastamise kohustus ning samuti ka tõekohustus, mille kohaselt peavad lepingueelsetel läbirääkimistel avaldatavad andmed lepingueseme kohta olema tõesed. Pooled võivad lisaks nimetatud kõrvalkohustustele leppida kokku ka muudes kohustustes, mille eesmärk on lepingu põhikohustuste täiendamine, täpsustamine või tagamine. Kui lepingust ei ilmne, millistes kõrvalkohustustes on pooled kokku leppinud, siis tuleb kohustused kindlaks määrata lepingu tõlgendamise teel. Pooled peavad lepingu tõlgendamisel lähtuma ühisest tegelikust tahtest. Kui nende ühist tahet pole võimalik kindlaks teha, siis toimub tõlgendamine mõistlikkuse põhimõtte alusel. 
Eesmärgi järgi eristatakse kohustusi:
Prefektuur (Prantsusmaa)

Prefektuur Prantsusmaal (prantsuse: "préfecture") võib viidata:
Prefektuuri roll.
Prantsusmaal on 101 prefektuuri, üks igas departemangus. Vastutav ametnik on prefekt (prantsuse: "préfet"). Prefektuur on valitsus, mis kuulub siseministeeriumile, ning selle ülesandeks on isikutunnistuste, juhilubade, passide, välismaalaste elamis- ja töölubade väljastamine, sõidukite registreerimine, ühingute registreerimine (loomine, staatuse muutmine, laialisaatmine) ning politsei ja tuletõrjujate juhtimine.
Prefektuurid asuvad oma departemangude geograafiliste keskuste lähedal ja valiti algselt nii, et oleksid ühepäevase hobusereisi kaugusel ükskõik kust departemangus. Seetõttu ei pruugi departemangu suurim asula olla alati selle prefektuur: näiteks Marne'i departemangu prefektuur asub Châlons-en-Champagne'is, vaatamata Reimsi linnale Aisne'i piiri ääres, mis on neli korda suurem.
Prefekt esindab riigi valitsust kohalikul tasandil ja kasutab seetõttu riigi valitsusele põhiseaduslikult antud volitusi. Prefekt annab välja määruseid, mis on kirjutatud kohaliku õiguse kohaldamiseks: ohutuseeskirjadele mittevastava hoone sulgemiseks või sõidukite liikluseeskirjade muutmiseks (kiiruspiirangud, ehitusload).
Departemangu juhtorgan on departemangu nõukogu (prantsuse: "Conseil départemental"), mis vastutab koolide ja teede ehitamise ja korrashoiu, ülalpeetavatele inimestele (puuetega ja eakatele) rahalise abi ning kohaliku majandusarengu edendamise jne eest. Varem oli prefekt departemangu juhataja, kuid alates 1982. aastast asus departemangu nõukogu president departemangu tegevjuhi kohale.
Pariis.
Pariisi (Île-de-France) ja selle kolme ümbritseva departemangu (Petite Couronne) kohta kehtib erand. Neid departemange haldab õiguskaitse ja julgeoleku tagamiseks üks prefektuur, mida nimetatakse politseiprefektuuriks (prantsuse: "préfet de police"), mis pärineb 1871. aasta Pariisi kommuunist. Täidesaatvat võimu rakendab teistes Prantsuse valdades tavaliselt linnapea. Teisi volitusi omab Pariisi prefekt.
Departemangude alljaotused.
Departemangud jagunevad ringkondadeks, mis omakorda jagunevad kantoniteks. "Chef-lieu d'arrondissement" on alamprefektuur (prantsuse: "sous-préfecture"). Vastutav ametnik on alamprefekt (prantsuse: "sous-préfet"). Kantonitel on suhteliselt vähe pädevusi, millest kõige olulisem on kohalik valimiste korraldamine (kantonid on valimisjaotised).
SN 1987A

SN 1987A oli Suures Magalhãesi Pilves plahvatanud supernoova.
See asus Maast umbes 168 000 valgusaasta kaugusel ning oli üks lähemaid supernoovasid, mida Maalt on vaadeldud. 1987A valgus jõudis Maale 23. veebruaril 1987 ning 24. veebruaril märkasid seda 24 tunni jooksul kaks astronoomi Tšiilis ja üks Uus-Meremaal. Supernoova heleduse haripunkt oli sama aasta mais. SN 1987A oli esimene supernoova, mida kaasaegsed astronoomid said detailselt uurida ning selle vaatlused andsid uusi teadmisi gravitatsioonilise kollapsi tagajärjel tekkinud supernoovade kohta.
Sarva keel

Sarva keel on Afroaasia keelkonna Tšaadi keelte rühma kuuluv keel, mida räägivad Tšaadi edelaosas elavad sarvad.
Kõnelejate arv on umbes 2000.
Keele ISO 639-3 kood on swy.
NGC 4526

NGC 4526 (ka NGC 4560) on läätsgalaktika, mis asub Neitsi tähtkujus.
Galaktika asub Maast umbes 55 miljoni valgusaasta kaugusel ning selle avastas 13. aprillil 1784 William Herschel.
Galaktikast on leitud kaks supernoovat, SN 1969E ja SN 1994D.
Esiliiga 2019

Esiliiga 2019 oli Eesti jalgpalli tugevuselt teise liiga, Esiliiga, 29. hooaeg, mis algas 7. märtsil ning lõppes 11. novembril 2019.
Liigatabel.
Esiliiga üleminekumängud.
Kaheksanda koha saanud meeskond läheb järgmise hooaja Esiliiga koha nimel vastamisi Esiliiga B 2019 kolmandaks jäänud meeskonnaga.
"Pärnu Jalgpalliklubi võitis koondtulemusega 7:2 ja tõusis Esiliigasse."
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.
Hooaja esimene pool.
 
 
 
 
 style="background: #FFDFDF;"|- : 02
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Hooaja teine pool.
Esiliiga B 2019

Esiliiga B 2019 on Eesti jalgpalli tugevuselt kolmanda liiga, Esiliiga B, 7. hooaeg, mis algas veebruaris ja lõppes novembris 2019.
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.
Hooaja esimene pool.
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Hooaja teine pool.
Kliendisaladus

Kliendisaladus (ingl "legal privilege"; "attorney-client privilege") ehk advokaadi konfidentsiaalsuskohustus kaitseb advokaadi ja kliendi vahelist suhtlust, keelates advokaadil ilma kliendi nõusolekuta avaldada mistahes teavet, mida ta õigusteenuse osutamisega seoses on saanud. 
Kliendisaladuse printsiip on sätestatud advokatuuriseaduses. Advokatuuriseaduse § 43 lg 2 kohaselt on kogu informatsioon, mida klient oma advokaadiga jagab, konfidentsiaalne. Advokaadi konfidentsiaalsuskohustus keelab kasutada advokaadi ja kliendi vahelist suhtlust kliendi vastu. See tähendab, et advokaadilt ei tohi nõuda oma kliendi vastu tunnistamist ning talle ei või esitada küsimusi ega nõuda temalt selgitusi asjaolude kohta, mis said talle teatavaks õigusteenuse osutamise käigus. Euroopa advokaatide eetikakoodeksi järgi pole konfidentsiaalsuse järgimine üksnes advokaadi kohustus, vaid ka kliendi fundamentaalne inimõigus.
Konfidentsiaalsuskohustuse põhimõtet on kirjeldatud Eesti Advokatuuri eetikakoodeksi §-s 5 ja Euroopa advokaatide eetikakoodeksi peatüki 2 punktis 2.3.
Kliendisaladuse eesmärk.
Kliendisaladus on vajalik, sest see tagab advokaadi ja kliendi vahelise usalduse. Mõnikord peab klient advokaadile usaldama informatsiooni, mis võib mõjutada kliendi vabadust ja varalist olukorda. Kliendisaladus loob kliendile kindluse oma advokaadi konfidentsiaalsuses. Tõhusa õiguskaitse pakkumiseks on advokaadil vaja teada kogu asjassepuutuvat informatsiooni. Tänu kliendisaladuse põhimõttele saab klient oma advokaadile ära rääkida kogu tõe ja olla kindel advokaadi diskreetsuses. Kliendisaladuse kaitsmiseks peab advokaat tegema kindlaks, et kõrvalistel isikutel puuduks juurdepääs kliendi dokumentidele ja teabekandjatele. 
Kliendisaladust mõistetakse riigiti erinevalt. Olenevalt õigusruumist on kliendisaladuse printsiibil mõneti erinev tähendus. Mõnes õigusruumis leitakse, et õigus konfidentsiaalsusele kuulub ainult kliendile, teistes aga arvatakse, et ka advokaadi kutsesaladus vajab kaitset.
Kliendisaladuse ajalugu Eestis.
Eesti advokatuur sai alguse 14. juunil 1919, kui Tallinna kohtukojas peeti esimene vannutatud advokaatide üldkoosolek. Kliendisaladuse põhimõtet hakati Eesti aladel järgima juba märksa varem. Kliendisaladuse printsiibist kinni pidamine muutus Eesti advokaatide jaoks kohustuslikuks 16. sajandi lõpul, kui Riia ja Tallinna määrustega normeeriti nende tegevuse piirid. 
Advokaadi konfidentsiaalsuskohustuse rikkumine.
Juhul kui advokaat rikub konfidentsiaalsuskohustust ja avaldab oma kliendi saladusi, siis ootab teda ees advokatuuri aukohtumenetlus. Kui aukohtumenetluse käigus leitakse, et advokaat on rikkunud kutse-eetika nõudeid, siis võidakse talle määrata distsiplinaarkaristus. Karistus on kas noomitus, rahatrahv, kutsetegevuse peatamine kuni üheks aastaks, advokatuurist välja heitmine või pankrotihaldurina tegutsemise õiguse äravõtmine kuni viieks aastaks. Konfidentsiaalsuskohustusel puuduvad ajalised piirangud ja see kehtib ka pärast kutsetegevuse lõpetamist. Konfidentsiaalsuskohustuse rikkumist ei saa õigustada ka juhul, kui see aitaks kliendi huve paremini kaitsta.
William Van Alen

William Van Alen (10. august 1883 Brooklyn – 24. mai 1954 New York) oli Ameerika Ühendriikide arhitekt, kes on tuntud Chrysler Buildingu projekteerijana.
Advokaaditasu

Advokaaditasu (ingl "legal fees", "lawyer’ fees"; lüh AdvS) on Eesti seadus, mis sätestab advokatuuri korralduse, liikmete ja välisriigi advokaadi tegevuse õiguslikud alused. Õigusabi eest saab tasuda kas tunnitasu, tulemustasu või kombineeritud tasu alusel. Advokaat teeb kliendile esimese hinnapakkumise, tasu peab kajastuma kliendilepingus ning advokatuuril pole õigust määrata advokaaditasule piirmäärasid. Kui klient tasub advokaaditasu ette, kuid leping lõpetatakse enne ülesande täitmist, siis makstakse kliendile ettemaks tagasi. Ettemaksust arvestatakse maha õigusteenuskulud ja tasu tehtud töö eest.
Nii kliendile kui ka advokaadile sobivaim on kombineeritud tasu. Kombineeritud tasu puhul arvestatakse tunnihinda, kuid lepitakse kokku maksimaalne tasu. Nii saab klient arvestada kindla summaga. Kui tunde tuleb kokkulepitust rohkem, peavad poole jõudma uuele kokkuleppele. Kombineeritud tasu võib advokaati oma töös motiveerida, sest iga tema pingutus on tasustatud.
Fikseeritud tasu (tulemustasu) puhul võib advokaadil jääda ajast puudu, mis tingib ebakvaliteetse tulemuse. American Law &amp; Economics Association Conference'i uuringu põhjal ei tööta fikseeritud tasuga advokaadid nii efektiivselt kui tunnitasu saavad advokaadid. Tulemustasu saavate advokaatide töötundide arv on umbes 30% väiksem ja tõenäosus kohtusse minna on umbes 20% väiksem.
Enamik advokaadibüroosid pakub esimest konsultatsiooni soodsama hinnaga kui järgnevaid konsultatsioone.
Kulude kandmine.
Kohtumenetluse põhimõtte kohaselt maksab kaotaja enamasti võitja kulud. Kui kohus leiab, et kulud on ebamõistlikud, siis võib ta hüvitatavat summat vähendada. Olukorras, kus klient on ise olnud nõus kohtu arvates liiga kõrge advokaaditasuga, tuleb kliendil ka võites tasuda kohtu arvates liigne.
Klient peab pöörama tähelepanu sellele, et kliendilepingus ja arvel oleksid kirjas võimalikult detailsed bürookulud. Vastasel juhul on hiljem menetluskulusid raske kindlaks määrata. Arvel võiks kajastuda teenuse osutamisega kaasnevad kulutused nagu sõidu- ja majutuskulud.
Advokaaditasu ja õigusteenuskulude vaidlustamine.
Kui kliendi arvates pole advokaaditasu mõistlik või puuduvad nõude põhjendused, siis võib ta seda advokatuuri aukohtus vaidlustada.
Riigi õigusabi.
Riigi advokaadile maksab teenuse eest Eesti Advokatuuri kaudu riik. Riik on kohustatud abi andma, kui taotleja on kahtlustatav või süüdistatav kriminaalmenetluses. Riigi õigusabi osutaval advokaadil pole õigust kliendilt tasu nõuda.
Riik võib otsustada, et klient peab osaliselt või täielikult õigusabi eest tasuma. Kriminaal- või väärteo asja ning isiku süüdimõistmise puhul peab isik kulud kandma ise.
Riik võib keelduda riikliku advokaadi andmisest isikule, kes on ise võimeline kaitsma oma õigusi või õigusabi kulud ise kandma. Teenuse summa ja selle maksmise korra määrab kohus kindlaks pärast õigusabi andmist.
Larmori pretsessioon

Larmori pretsessioon (iiri füüsiku Joseph Larmori järgi) on osakese (elektroni, aatomituuma, aatomi) magnetmomendi pretsessioon ehk selle momendi pöörlemistelje keerdumine ümber välise magnetvälja suuna.
Välises magnetväljas formula_1 asetsevale magnetilisele dipoolile mõjub jõumoment
 formula_2
kus tehtemärk formula_3 tähistab vektorkorrutist;
formula_4 on magnetmoment (magnetiline dipoolmoment);
formula_5 on impulsimoment;
formula_6 on güromagnetiline suhe.
Staatilise magnetvälja korral on magnetinduktsiooni vektor formula_7 ristkoordinaadistiku "z"-telje suunaline) ja impulsimomendi vektor formula_5 pretsesseerub (keerdub) "z"-telje ümber ringsagedusega formula_9.
Seda sagedust nimetatakse Larmori sageduseks. Näiteks kui prooton asetseb magnetväljas, mille magnetiline induktsioon "B" = 1 tesla, on Larmori sagedus 42 megahertsi.
Laetud osakese korral eristatakse Lamori sagedusest tsüklotronresonantsi sagedust.
Larmori pretsessiooni tähtsad rakendused on tuumaspinn-resonantsspektroskoopia ja tuumaspinntomograafia.
Tsüklotronresonants

Tsüklotronresonants on aatomifüüsika nähtus, mis avaldub elektromagnetlainete resonantspeegeldumise või -neeldumisena staatilise magnetvälja asetatud tahkises, milles on vabu laengukandjaid. Resonants tekib seejuures sagedusel, mis on pöördvõrdeline laengukandja massiga. See võimaldab tsüklotronresonantsi kasutada mikroosakeste efektiivmassi määramiseks.
Nimetus tuleneb tsüklotronist: selles osakeste kiirendis liiguvad osakesed tsüklotroni resonantsisagedusega ringorbiidil.
Güromagnetiline suhe

Güromagnetiline suhe väljendab osakese või osakeste süsteemi magmetmomendi ja impulsimomendi suhet; tähis formula_1 ja ühik rad/(s·T) või C/kg.
Elementaarosakeste impulsimomenti põhjustab nende spinn formula_2. Osakese magnetmomendi formula_3 saab siis esitada kujul
formula_4.
Juristieetika

Juristieetika (ingl "legal ethics") on kutse-eetika, mis on üks praktilise eetika harusid. Kutse-eetika on omane klassikalistele ja traditsioonilistele professioonidele (nt arst, jurist) ning keskendub kindla elukutse eetikale.
Juristi elukutsetel võib tekkida mitmeid eetilisi probleeme ja dilemmasid, mistõttu on vajalikud eetikakoodeksid. Erialases eetikakoodeksis on reeglid ja väärtused, millest jurist (nt advokaat, kohtunik, prokurör) peaks kinni pidama ning millele ta saaks toetuda olukorras, kus otsustamine on eetilistest kaalutlustest lähtudes keeruline. Eetikakoodeksi eesmärk on ühtsete käitumisstandardite kujundamine ja nõustamine eetiliste dilemmade korral.
Juristieetika Eestis.
Eestis on senini koostatud viis peamist juristi ametiga seotud eetikakoodeksit:
Eesti Juristide Liidu eetikakoodeks.
Eesti Juristide Liidu üldkogu kinnitas 20. aprillil 2001 eetikakoodeksi, mida peavad järgima kõik Juristide Liidu liikmed. Eetikakoodeks koosneb 12 punktist, mis peamiselt kehtestavad Juristide Liidu liikmete kohustused ja õigused.
Prokuröride eetikakoodeks.
Prokuröride üldkogu võttis vastu prokuröride eetikakoodeksi 2003. aastal ning seda uuendati viimati 12. aprillil 2013. Prokuröride eetikakoodeksis on viis peatükki, mis sisaldavad kokku 12 paragrahvi. Koodeksi üldsätted seletavad reguleerimisala ja prokuröri käitumise reegleid. Kohtueelse- ja kohtumenetlusega seotud paragrahvid sisaldavad üldiseid põhimõtteid, au ja väärikusega seotud kohustusi ning määravad prokuröride sõltumatuse ja konfliktide vältimise. Lisaks on selles ära märgitud kolleegide ja avalikkusega suhtlemise põhimõtted, kõrvaltegevused ja rakendussätted.
Eesti kohtuniku eetikakoodeks.
Eesti kohtunike eestikakoodeks on vastu võetud 13. veebruaril 2004 kohtunike kolmandal korralisel täiskogul ning muudetud 12. korralisel täiskogul 8. veebruaril 2019. Koodeks sisaldab üld- ja erisätteid. Üldsätted reguleerivad kohtuniku moraalseid kohustusi ja õigusi. Erisätted reguleerivad kohtuga seotut, kohtuniku sõltumatust ja erapooletust, õigusemõistmisest väljapoole jäävat tegevust. Peale selle on esile toodud kohtunike eetikanõukogu reeglid.
Eesti Notarite eetikakoodeks.
Eesti Notarite eetikakoodeks võeti vastu Notarite Koja üldkoosolekul 15. detsembril 2001. Koodeks koosneb 22 paragrahvist, mis on jagunenud seitsmeks peatükiks. Üldpõhimõtted reguleerivad moraali, kuid tavalistele au ja pädevuse punktidele on notaritel lisaks ka reklaamikeeld. Ülejäänud peatükkides sätestatakse suhtlemisega kaasnevaid põhimõtteid.
Eesti advokatuuri eetikakoodeks.
Eesti Advokatuuri eetikakoodeks võeti vastu Eesti Advokatuuri 8. aprillil 1999 üldkogu otsusega nr 5. Koodeksit on muudetud neljal korral, viimati 2013. aastal üldkogu otsusega nr 3. Koodeks koosneb 26 paragrahvist ja kaheksast peatükist. Esimestes peatükkides kehtestatakse koodeksi üldsätted ja üldpõhimõtted, mis reguleerivad peamiselt kliendi konfidentsiaalsust ja huvisid. Ülejäänud peatükkides on sätestatud suhtlemisega kaasnevaid põhimõtteid.
Reuben Fine

Reuben C. Fine (11. oktoober 1914 Bronx – 26. märts 1993 New York) oli Ameerika Ühendriikide maletaja, psühholoog ja literaat, rahvusvaheline suurmeister (1950). 
Fine sündis emigrantide perekonnas. Tema isa oli pärit Varssavist ja ema Odessast. Maletama hakkas ta 8-aastaselt. Fine on seitsmekordne USA lahtiste meistrivõistluste võitja (1932–1935, 1939–1941).
1932. aastal debüteeris ta rahvusvahelisel maleturniiril Pasadenas, kus jäi jagama 7.–10. kohta (seejuures mängis viiki valitseva maailmameistri Aleksandr Alehhiniga). Fine mängis edukalt paljudel turniiridel Euroopas. Ta võitis aastavahetusel 1935/1936 peetud Hastingsi rahvusvahelise turniiri. 1936. aastal jagas ta Nottinghami turniiril 3.–5. kohta (eespool Aleksandr Alehhinist). 1937. aastal tuli Fine Paul Kerese järel teiseks Semmeringis ja Badenis mängitud kaheksa osavõtjaga maailmameistri kandidaatide turniiril (3.–4. kohta jagasid José Raúl Capablanca ja Samuel Reshevsky, viiendaks jäi Salo Flohr). 
Fine valiti kaheksa osavõtja hulka, kes novembris 1938 mängisid AVRO turniiril selgitamaks tiitlipretendenti Aleksandr Alehhini vastu. Lõppjärjestuses jagas Fine Paul Keresega esikohta, kuid Bergeri süsteemi põhjal läks võit Keresele.
Fine sai personaalse kutse kaheksa osavõtjaga 1948. aasta maailmameistrivõistluste turniirile, kuid ta loobus osalemast. 
1950. aastal võttis Rahvusvaheline Maleföderatsioon (FIDE) kasutusele rahvusvahelise suurmeistri nimetuse. Fine oli üks neist, kes sai selle nimetuse kohe samal aastal.
USA võistkonna koosseisus võitis Fine maleolümpiatel kolm kuldmedalit (1933, 1935, 1937). 
1948. aastal sai Fine Lõuna-California Ülikoolist doktorikraadi psühholoogias. 
Ta avaldas mitu male- ja psühholoogiaalast raamatut.
Gawain Jones

Gawain Christopher Bernard Jones (sündinud 11. detsembril 1987 Keighley’s) on inglise maletaja, rahvusvaheline suurmeister (2007). 
Jones sai suurmeistriks 20-aastaselt 2007. aastal. Kolm aastat varem oli ta FIDE-lt saanud rahvusvahelise meistri nimetuse. Ta on kahekordne Briti malemeister (2012, 2017). 2011. aastal tuli ta Ekurhulenis Rahvaste Ühenduse malemeistriks. 
Aastavahetusel 2012/2013 võitis ta esikoha Hastingsi rahvusvahelisel turniiril.
Jones on mänginud kahel maailma karikaturniiril (2013, 2017). 2013. aastal Tromsøs (128 osavõtjat) sai ta turniiritabelis 72. asetuse. Ta kaotas avaringis ja 64 parema hulka ei pääsenud. Ka 2017. aastal Thbilisis kaotas ta juba avaringis (Jorge Corile). 
Jones võitis 2019. aastal Nur-Sultanis võistkondlikel maailmameistrivõistlustel Inglismaa võistkonna koosseisus hõbemedali.
Ta oli abielus maletaja Sue Maroroaga.
Sue Maroroa

Sue Yuchan Maroroa (4. märts 1991 – 11. mai 2023) oli Inglismaa maletaja, naiste rahvusvaheline meister (2009).
Maroroa hakkas maletama 11-aastaselt. Ta tuli 2006. aastal Uus-Meremaa naiste malemeistriks. 2008. aastal võitis ta Uus-Meremaa juunioride meistrivõistlused (võistles koos meestega). 2009. aastal Gold Coastis peetud Austraalia ja Okeaania naiste meistrivõistlustel tuli ta kolmandaks.
Ta mängis seitsmel naiste maleolümpial – Uus-Meremaa (2002–2010) ja Inglismaa (2014, 2018) naiskonna koosseisus.
Maroroa elas Londonis ja oli abielus malesuurmeister Gawain Jonesiga.
Tigran Petrosjan

Tigran Vartanovitš Petrosjan (vene keeles Тигран Вартанович Петросян; armeenia keeles Տիգրան Վարդանի Պետրոսեան "Tigran Vardani Petrosjan"; 17. juuni 1929 Tiflis – 13. august 1984 Moskva) oli armeenia päritolu Nõukogude Liidu maletaja, maailmameister (1963–1969), rahvusvaheline suurmeister (1952).
Petrosjan sündis kirjaoskamatu kojamehe perekonnas.1933. aastal jäi ta orvuks, teda kasvatas vanem õde. 1934. aastast töötas kojamehena. Ta õppis malet mängima 8-aastaselt. Tema esimeseks treeneriks oli Artšil Ebralidze.
Petrosjan sai 1952. aastal FIDE-lt rahvusvahelise meistri nimetuse. Suurmeistriks sai ta samal aastal 23-aastaselt. Ta oli kolmekordne Armeenia NSV (1946–1948) ja neljakordne NSV Liidu (1959, 1961, 1969, 1975) malemeister.
Ta võitis 1962. aastal Curaçaol peetud maailmameistrivõistluste pretendentide turniiri (edestades Jefim Gellerit ja Paul Kerest poole punktiga) ning 1963. aastal Moskvas tiitlimatši Mihhail Botvinnikuga. 1966. aastal kaitses Petrosjan Moskvas maailmameistritiitlit matšis Boriss Spasskiga, kuid 1969. aastal kaotas ta tiitli Spasskile. 
1971. aastal kaotas Petrosjan Buenos Aireses pretendentide matšturniiri finaalis Robert Fischerile, 1974. aastal Odessas pretendentide matšturniiri poolfinaalis Viktor Kortšnoile ja 1977. aastal Lucca provintsis peetud pretendentide matšturniiri veerandfinaalis taas Kortšnoile.
Petrosjan mängis 1983. aastal Tallinnas Paul Kerese IV mälestusturniiril, kus jagas koos Jaan Ehlvestiga 3.–5. kohta.
Ta võitis maleolümpiatel Nõukogude Liidu meeskonna koosseisus 9 kuldmedalit. 
Alates aastast 2018 on Tigran Petrosjani kujutatud Armeenia 2000-drammisel paberrahal.
Arianne Caoili

Arianne Bo Caoili (22. detsember 1986 Manila – 30. märts 2020 Jerevan) oli filipiini päritolu Austraalia maletaja, naiste rahvusvaheline meister (2002). 
Caoili tuli 2000. aastal Aasia noortemeistriks neidude U16-vanuseastmes. Kuni 2004. aastani mängis ta Filipiinide eest, alates 2004. aastast esindab rahvusvahelistel malevõistlustel Austraaliat. 2009. aastal võitis ta Austraalia ja Okeaania naiste malemeistrivõistlused, mis olid ühtlasi FIDE tsooniturniiriks. 
Ta mängis naiste maleolümpiatel Filipiinide (1998, 2000) ja Austraalia (2004–2012) naiskonna koosseisus. 
FIDE tsooniturniiri võiduga kvalifitseerus ta 2010. aastal Antakyas peetud naiste maailmameistrivõistlustele (64 osavõtjat). Caoili sai seal turniiritabelis 55. asetuse, kuid mängupaika ta ei saabunudki. 
2013. aastast elas Caoili Armeenias. 2017. aastal abiellus ta malesuurmeister Levon Aronjaniga.
Shohreh Bayat

Shohreh Bayat (pärsia keeles شهره بیات; sündinud 14. märtsil 1987) on iraani malekohtunik ja maletaja, naiste FIDE meister (2006), rahvusvaheline arbiiter (2014).
Bayat tegutseb malekohtunikuna. Ta on olnud peakohtuniku asetäitja tähtsatel malevõistlustel: 2017. aastal Tarvisios juunioride maailmameistrivõistlustel, 2018. aastal Hantõ-Mansiiskis naiste maailmameistrivõistluste turniiril ja 2019. aastal Kaasanis naiste MM-i pretendentide turniiril. Kolmel naiste maleolümpial (2014, 2016, 2018) töötas ta reakohtunikuna.
Jaanuaris 2020 oli Bayat Shanghais ja Vladivostokis peetud naiste MM-tiitlimatši Wenjun-Gorjatškina peakohtunik.
Maya Jalloul

Maya Jalloul (araabia keeles مايا جلول; sündinud 16. aprillil 1990 Simferopolis) on Ukrainast pärit Liibanoni maletaja, naiste FIDE meister (2003).
Jalloul on 2009. aasta Liibanoni naiste malemeister. Ta tuli 2007. aastal Araabia maade noortemeistriks neidude U18-vanuseastmes. 2009. aastal jagas ta Araabia maade naiste meistrivõistlustel Zhu Cheni järel 2.–4. kohta. 
Ta on mänginud Liibanoni naiskonna koosseisus kolmel naiste maleolümpial (2008, 2012, 2014).
Oleiny Linares Nápoles

Oleiny Linares Nápoles (sündinud 9. mail 1983) on Kuuba maletaja, naiste suurmeister (2010).
Linares Nápoles on kahekordne Kuuba naiste malemeister (2010, 2016). Ta mängis Kuuba naiskonna koosseisus kahel naiste maleolümpia (2008, 2010). 
Ta sai FIDE-lt 2008. aastal naiste rahvusvahelise meistri ja 2010. aastal naiste suurmeistri nimetuse.
Maritza Arribas Robaina

Maritza Arribas Robaina (sündinud 2. juulil 1971 Santiago de Cubas) on Kuuba maletaja, naiste suurmeister (1999).
Arribas Robaina on 11-kordne Kuuba naiste malemeister (1992, 1997, 2001–2004, 2007–2009, 2013, 2015). 
Ta on mänginud kuuel naiste maailmameistrivõistluste turniiril (64 osavõtjat, nokautsüsteem). 2001., 2004. ja 2008. aastal ta avaringist edasi ei saanud: kaotas 2001. aastal Zhaoqin Pengile, 2004.aastal Irina Krushile ja 2008. aastal Hoang Thanh Trangile. 
2000., 2006. ja 2012. aastal pääses Arribas Robaina MM-i turniiril 32 parema hulka. 2000. aastal New Delhis sai ta turniiritabelis 58. asetuse. Ta võitis avaringis Anna Zatonskihhi, kuid teises ringist edasi ei pääsenud. 2006. aastal Jekaterinburgis võitis ta avaringis hiljutise naiste maailmameistri Zhu Cheni, kuid teises ringis kaotas Nino Hurtsidzele. 2012. aastal Hantõ-Mansiiskis võitis ta avaringis Bela Hotenašvili, kuid teises ringis kaotas Marija Muzõtšukile.
Arribas Robaina on mänginud Kuuba naiskonna koosseisus 12 naiste maleolümpial (1988, 1990, 1994–2002, 2006–2014). 
Ta tegutseb ka maletreeneri ja malekohtunikuna. Ta sai FIDE-lt 2010. aastal FIDE treeneri ja 2017. aastal FIDE arbiitri nimetuse.
Lisandra Teresa Ordaz Valdés

Lisandra Teresa Ordaz Valdés (sündinud 25. novembril 1988 Pinar del Ríos) on Kuuba maletaja, naiste suurmeister (2011).
Ordaz Valdés sai FIDE-lt 2004. aastal naiste rahvusvahelise meistri, 2011. aastal naiste suurmeistri ja 2018. aastal rahvusvahelise meistri nimetuse.
Ta on mänginud Kuuba naiskonna koosseisus neljal naiste maleolümpial (2008–2014). 
Ordaz Valdés tegutseb ka maletreenerina. Ta sai 2014. aastal FIDE-lt FIDE treeneri nimetuse.
Yuleisy Hernandez Moya

Yuleisy Hernandez Moya (sündinud 1992) on Kuuba maletaja, naiste suurmeister (2017).
Hernandez Moya sai FIDE-lt 2007. aastal naiste FIDE meistri, 2012. aastal naiste rahvusvahelise meistri ja 2017. aastal naiste suurmeistri nimetuse.
Ta tegutseb ka maletreenerina. FIDE andis talle 2012. aastal rahvusliku instruktori nimetuse.
Paula Andrea Rodríguez Rueda

Paula Andrea Rodríguez Rueda (sündinud 7. juulil 1996) on Colombia maletaja, rahvusvaheline meister (2014).
Rodríguez Rueda tuli 2008. aastal Vietnamis peetud noorte maailmameistrivõistlustel neidude U12-vanuseastmes viiendaks. Ta on kahekordne Colombia naiste malemeister (2013, 2016). 
Ta on mänginud Colombia naiskonna koosseisus kolmel naiste maleolümpial (2014–2018). 
Rodríguez Rueda sai FIDE-lt 2011. aastal naiste rahvusvahelise meistri ja 2014. aastal rahvusvahelise meistri nimetuse.
Meister (male)

Meister (ka "meistriklassi maletaja") oli Eestis males 1930. aastate lõpus kasutusel olnud kvalifikatsiooniaste, sportlike saavutuste eest tulemuspõhiselt antav kõrgeim nimetus.
Eesti Maleliit kehtestas 1938. aastal maletajatele viiejärgulise kvalifikatsioonisüsteemi (meister, meistriklassi kandidaat, liiduklassi maletaja, liiduklassi kandidaat ja seltsiklassi maletaja).
Very Large Array

Karl G. Jansky Very Large Array (VLA) on raadioastronoomia observatoorium, mis asub Ameerika Ühendriikides New Mexico osariigis San Agustini tasandikul.
VLA koosneb 28-st 25-meetrise diameetriga raadioteleskoobist, millest 27 on pidevalt töös, moodustades astronoomilise interferomeeteri ja üks on kasutusel hooldustööde ajal. Kõik teleskoobid on paigutatud raudteerööbastele, võimaldades teleskoopide tihedust ja interferomeetri raadiust muuta. 
Astronoomid on VLA abil saanud uusi teadmisi mustade aukude, Linnutee keskosa ja noorte tähtede kohta.
Very Large Array on osa Riiklikust Raadioastronoomia Observatooriumist, mis on omakorda osa Riiklikust Teadusfondist.
Olematu laul

"Olematu laul" on helilooja Valter Ojakääru laul Leelo Tungla sõnadele. 
Helgi Sallo esitas seda 1967. aastal Eesti NSV Riikliku Filharmoonia estraadilaulude võistlusel Eesti Raadio estraadiorkestri saatel. Valter Ojakäärul oli see teine Leelo Tunglalt saadud laulutekst. Sallo laulis väga tundeliselt, laul tuli esikohale. 
Ojakääru hinnangul on seda hästi laulnud ka Janika Sillamaa Jaak Joala tehtud salvestisel.
Linda-Elisabeth Tuimann

Linda-Elisabeth Tuimann (25. august 1911 – 1. juuni 2004) oli eesti raadioajakirjanik.
Septembrist 1940 töötas ta ringhäälingu lastesaadete toimetuses. 1940. aasta oktoobrist oli ta kord nädalas ilmunud Raadiolehe (1941. aastast Raadio saatekava) vastutav toimetaja. 1947. aastast oli ta Eesti NSV Riikliku Televisiooni- ja Raadiokomitee esimehe asetäitja ja saatekava juhataja, hiljem sekretariaadi vanemtoimetaja.
Suginčiai vald

Suginčiai vald (leedu keeles "Suginčių seniūnija") on 2. järgu haldusüksus (vald) Leedus Molėtai rajooni territooriumil.
Valla pindala on 220 km². 2011. aasta seisuga elas seal 1816 inimest. Valla keskus on Suginčiai küla. Vallamaja asub aadressil Darželio g., 1. Vallavanem on Nijolė Jauneikienė.
Lisaks küladele on vallas ka mõned huutorid
Mokeni keel

Mokeni keel on Lääne-Austroneesia keelte mokleni rühma kuuluv keel, mida räägitakse Birma lõunaosas Mergui saarestikus ja piirnevatel aladel Tais.
Mokeni keele kõnelejate arv on umbes 6000.
Alpha Centauri

Alpha Centauri (ehk α Centauri) on Maale lähim tähesüsteem, asudes Maast 4,37 valgusaasta kaugusel.
See on kolmiktähesüsteem ning koosneb kolmest tähest: α Centauri A (ametlikult Rigil Kentaurus), α Centauri B (ametlikult Toliman) ja α Centauri C (ametlikult Proxima Centauri). 
Alpha Centauri A ja B on Päikese-sarnased G- ja K-klassi tähed, mis koos moodustavad kaksiktähesüsteemi Alpha Centauri AB. Palja silmaga vaadeldes näib see ühe tähena, mille näiv tähesuurus on -0,27. Alpha Centauri AB on lõunataevas asuva Kentauri tähtkuju heledaim täht ning on Siiriuse ja Canopuse järel tähistaeva heleduselt kolmas täht.
Alpha Centauri A mass on 1,1 Päikese massi ning on Päikesest 1,519 korda heledam. Alpha Centauri B väiksem ja jahedam ning selle mass on 0,907 Päikese massi ja on 0,445 korda heledam. Tähed tiirlevad ümber üksteise tiirlemisperioodiga 79,9 aastat ning nende vaheline kaugus varieerub 11,2 aü-st kuni 35,6 aü-ni.
Alpha Centauri C või Proxima Centauri on väike ja tuhm punane kääbus, mis pole palja silmaga vaadeldav. See on Maale lähim täht, asudes 4,24 valgusaasta kaugusel ehk veidi lähemal kui Alpha Centauri AB. Alpha Centauri AB ja Proxima Centauri asuvad üksteisest 13 000 aü (0,21 valgusaasta) kaugusel. Proxima Centauri ja Alpha Centauri AB süsteemi seotus tõestati 2016. aastal.
Balninkai

Balninkai on alev (endine linn) Leedus Molėtai rajoonis, Balninkai valla halduskeskus. Alev asub Molėtaist 20 kilomeetrit loodes Alaušai järve ääres. 
Balninkais on põhikool, postkontor, kultuurimaja ja raamatukogu. Ettevõtetest asub seal veski. Vaatamisväärsus on 1910. aastal ehitatud katoliku kirik. Alevis peetakse kolm korda aastas kihelkonnapidu.
Ajalugu.
Balninkaid on esmamainitud aastal 1338 Gediminase ja Liivimaa ordu maameistri vahelises lepingus. Aastail 1373 ja 1375 rüüstasid sealset piirkonda ristisõdijad.
Juba XIV sajandil asus seal Leedu suurvürstidele kuuluv mõis. Aastail 1507–1544 ehitati sinna esimene kirik. Aastal 1546 nimetati Balninkaid linnaks, kuigi ametlikult sai asula linnaõigused alles XVI sajandi teisel poolel. Linn asus Vilniusest Anykščiaisse viiva tee ääres, mis oli kuni XX sajandini praktiliselt asula ainus tänav. Aastal 1679 asutati Balninkaisse kihelkonnakool. Aastal 1777 asula põles.
Tsaariajal oli alevi venekeelne nimekuju Больники.
Aastal 1933 elas Balninkais 143 juuti. Teise maailmasõja ajal, aastal 1944, alev põles. Sõja järel tegutsesid Balninkai ümbruskonnas Leedu metsavennad. Nõukogude perioodil oli asula kohaliku kolhoosi keskasulaks.
Satipatthana

Satipatthana on budistlik meeleharjutus, vaimne praktika või meditatsioonitehnika tähelepanu ja teadlikkuse arendamiseks ning virgumiseks.
Allikad.
Satipatthana aluseks on "Satipaṭṭhāna-sutta" ja Buddhaghosa "Visuddhimagga", mis sisaldavad kokkuvõtlikul kujul budismi vabanemisõpetuse aluseid ning juhatusi nende omandamiseks ja teostamiseks.
Õpetajaid.
Satipatthana meditatsioon on vipassana ehk sisekaemuse praktiseerimise oluline osa. 
Mahasi Sayadaw'i loodud "mahasi meetod" on laialdaselt kasutusel ja omaks võetud ka vipassana liikumises.
Guo Qi

Guo Qi (hiina keeles 郭琦; "pinyin"'is "Guō Qí"; sündinud 27. jaanuaril 1995 Jiangsus) on hiina maletaja, naiste suurmeister (2011).
Guo tuli 2012. aastal Ateenas naisjuunioride maailmameistriks. Ta on 2016. aasta Hiina naiste malemeister. 
Ta mängis naiste maailmameistrivõistlustel. 2012. aastal MM-i turniiril Hantõ-Mansiiskis (64 osavõtjat), kus ta sai turniiritabelis 34. asetuse, kaotas ta avaringis Natalja Žukovale. Järgmisel MM-il 2015. aastal Sotšis kaotas ta avaringis Natalja Pogoninale.
Guo võitis Hiina naiskonna koosseisus naiste maleolümpiatel kuldmedali (2016) ja hõbemedali (2014).
Ta sai FIDE-lt 2011. aastal naiste suurmeistri ja 2014. aastal rahvusvahelise meistri nimetuse.
Shen Yang

Shen Yang (hiina keeles 沈陽; "pinyin"'is "Shěn Yáng"; sündinud 23. jaanuaril 1989 Nanjing Shis) on hiina maletaja, naiste suurmeister (2013).
Shen Yang tuli 2001. aastal noorte maailmameistriks neidude U12-vanuseastmes ja 2006. aastal Jerevanis naisjuunioride maailmameistriks. Ta on 2009. aasta Hiina naiste malemeister. 
Ta on mänginud naiste maailmameistrivõistlustel. 2006. aastal MM-turniiril Jekaterinburgis (64 osavõtjat), kus ta sai turniiritabelis 41. asetuse, kaotas ta avaringis Natalja Žukovale. 2008. aastal Naltšikis võitis Shen teises ringis Zhao Xued ja kaheksandikfinaalis Nadežda Kossintsevat, kuid kaotas veerandfinaalis Humpy Konerule. 
2010. aastal MM-turniiril Antakyas ja 2012. aastal Hantõ-Mansiiskis kaotas ta avaringis ja 32 parema hulka ei saanud. 2015. aastal Sotšiis võitis ta avaringis Alina Kašlinskajat, kuid kaotas teises ringis Aleksandra Kostenjukile. 
Järgmisel MM-il 2017. aastal Teheranis sai ta turniiritabelis 12. asetuse. Ta võitis avaringis Maritza Arribas Robainat, teises ringis Anastassija Savinat, kuid kaotas kaheksandikfinaalis Nana Dzagnidzele.
Shen on võitnud Hiina naiskonna koosseisus naiste maleolümpiatel kuldmedali (2018) ja pronksmedali (2006).
Ta sai FIDE-lt 2006. aastal naiste suurmeistri ja 2013. aastal rahvusvahelise meistri nimetuse.
Euroopa Liidu Maja

Euroopa Liidu Maja on äri- ja büroohoone Tallinna kesklinnas aadressil Rävala puiestee 4, kus asuvad muu hulgas Euroopa Komisjoni esindus Eestis, Euroopa Parlamendi Eesti büroo, Euroopa Elamuskeskus ja Euroopa Liidu infokeskus.
Euroopa Liidu Majas toimuvad üritused igas eas inimestele, tasuta näitused ja loengud. Majas asuvast infokeskusest saab teavet Euroopa Liidu kohta ning soovi korral ka tasuta teabematerjale.
Euroopa Liidu Maja eesmärgid on järgmised:
Verica Nedeljković

Verica Nedeljković (sünninimi Verica Jovanović; serbia keeles Верица Недељковић; 16. september 1929 Čačak – 13. detsember 2023) oli serbia maletaja, naiste suurmeister (1978).
Nedeljković on kuuekordne Jugoslaavia naiste malemeister (1950–1953, 1958, 1965). 
Ta mängis viiel naiste maailmameistrivõistluste pretendentide turniiril: 1955. aastal Moskvas (6. koht), 1959. aastal Plovdivis (2. koht), 1961. aastal Vrnjačka Banjas (4.–6. koht), 1964. aastal Suhhumis (9. koht) ja 1967. aastal Suboticas (6. koht).
Nedeljković osales kahel naiste maleolümpial (1963, 1966). Ta võitis Jugoslaavia naiskonna koosseisus 1963. aastal Splitis hõbemedali. 
Ta sai FIDE-lt 1954. aastal naiste rahvusvahelise meistri ja 1978. aastal naiste suurmeistri nimetuse.
Boriss Spasski

Boriss Vassiljevitš Spasski (vene keeles Борис Васильевич Спасский; prantsuse keeles "Boris Spassky"; 30. jaanuar 1937 Leningrad – 27. veebruar 2025 Moskva) oli Venemaa maletaja, maailmameister (1969–1972), rahvusvaheline suurmeister (1955). 
Spasski tuli 1955. aastal Antwerpenis juunioride maailmameistriks. Suurmeistriks sai ta 18-aastaselt 1955. aastal. Kaks aastat varem oli ta FIDE-lt saanud rahvusvahelise meistri nimetuse. Ta on kahekordne Nõukogude Liidu malemeister (1961, 1973).
Maailmameistrivõistlused.
Spasski sai märtsis 1955 NSV Liidu meistrivõistlustel (FIDE tsooniturniir) neljanda koha ja kvalifitseerus sama aasta septembris Göteborgis peetud maailmameistrivõistluste tsoonidevahelisele turniirile, kus jagas 21 osavõtja seas 7.–9. kohta ja pääses edasi mängima 1956. aastal Amsterdamis toimunud pretendentide turniirile. Seal jagas ta 10 osavõtja seas 3.–7. kohta. 
1963. aastal tuli ta NSV Liidu meistrivõistlustel kolme parema hulka ja pääses 1964. aastal Amsterdamis peetud tsoonidevahelisele turniirile, kus jagas 24 osavõtja seas 1.–4. kohta. See saavutus kindlustas talle edasipääsu 1965. aastal pretendentide matšturniirile. Pärast selle võitmist kohtus ta 1966. aastal tiitlimatšis valitseva maailmameistri Tigran Petrosjaniga. Spasski kaotas matši tulemusega 11½:12½.
1968. aastal võitis Spasski taas pretendentide matšturniiri ja kohtus 1969. aastal tiitlimatšis Tigran Petrosjaniga. Seekord tuli võit tulemusega 12½:10½ ja Spasski tuli maailmameistriks. 1972. aastal kohtus ta Reykjavíkis järgmise pretendentide turniiri võitja Robert Fischeriga, kuid kaotas talle MM-tiitli tulemusega 8½:12½.
1974. aastal mängis Spasski pretendentide matšturniiril (8 osavõtjat), kus kaotas poolfinaalis Anatoli Karpovile. Järgmises MM-tsüklis jõudis ta pretendentide matšturniiril (kestis 1977–1978) finaali, kus aga kaotas Viktor Kortšnoile. 
1980. aastal pretendentide matšturniiril kaotas ta veerandfinaalis. Viimast korda tegi Spasski MM-tsüklis kaasa 1985. aastal Montpellier's peetud pretendentide turniiril, kus ta jäi jagama 16 osavõtja seas 6.–7. kohta.
Võistkondlik esinemine.
Spasski on võitnud Nõukogude Liidu võistkonna koosseisus maleolümpiatel kuus kuldmedalit (1962–1970, 1974) ja ühe hõbemedali (1978). Ta on mänginud kolmel maleolümpial Prantsusmaa võistkonna koosseisus (1984–1988).
Isiklikku.
Spasski abiellus prantslanna Marina Stcherbatcheffiga ja emigreerus 1976. aastal Prantsusmaale. 1978. aastal anti talle Prantsusmaa kodakondsus. 2012. aastal Spasski naasis Venemaale. Elas Moskvas.
Lajos Portisch

Lajos Portisch (sündinud 4. aprillil 1937 Zalaegerszegis) on ungari maletaja, rahvusvaheline suurmeister (1961).
Portisch tuli 1955. aastal Antwerpenis juunioride maailmameistrivõistlustel neljandaks. Suurmeistriks sai ta 24-aastaselt 1961. aastal. Kolm aastat varem oli ta FIDE-lt saanud rahvusvahelise meistri nimetuse. Ta on 8-kordne Ungari malemeister (1958, 1959, 1961, 1964, 1965, 1971, 1975, 1981).
Maailmameistrivõistlused.
Portisch on mänginud maailmameistrivõistlustel. Tsoonidevahelisel turniiril 1962. aastal Stockholmis sai ta 10. koha, 1964. aastal Amsterdamis peetud tsoonidevaheliselt turniirilt pääses ta kuue parema hulgas pretendentide matšturniirile, kus kaotas 1965. aastal veerandfinaalis Mihhail Talile.
1967. aastal Sousse'is tsoonidevahelisel turniiril saadud viies koht viis ta pretendentide matšturniirile, kus ta kaotas 1968. aastal veerandfinaalis Bent Larsenile. 1970. aastal Palma de Mallorcas tsoonidevahelise turniiril jagas ta 7.–8. kohta.
1973. aastal Petrópolises tsoonidevahelise turniiril tuli ta teiseks. Pretendentide matšturniiril kaotas ta 1974. aastal veerandfinaalis Tigran Petrosjanile.
1976. aastal Bielis tsoonidevahelise turniiril tuli ta kolmandaks. Pretendentide matšturniiril 1977. aastal võitis Portisch Larsenit, kuid kaotas poolfinaalis Boriss Spasskile.
1979. aastal Rio de Janeiros tsoonidevahelise turniiril jagas Portisch 1.–3. kohta. Pretendentide matšturniiril 1980. aastal võitis ta Spasskit, kuid kaotas poolfinaalis Robert Hübnerile.
1982. aastal Tolucas tsoonidevahelisel turniiril jagas ta Eugenio Torrega 1.–2. kohta. Pretendentide matšturniiril 1983. aastal kaotas ta veerandfinaalis Viktor Korchnoile.
1985. aastal Tunises tsoonidevahelise turniiril sai Portisch kolmanda koha. Samal aastal Montpellier's peetud pretendentide turniiril jagas ta 10.–12. kohta.
1987. aastal Nógrádis tsoonidevahelise turniiril tuli ta kolmandaks. Pretendentide matšturniiril võitis Portisch 1988. aastal kaheksandikfinaalis Rafael Vaganjani, kuid kaotas veebruaris 1989 veerandfinaalis Jan Timmanile.
Võistkondlik esinemine.
Portisch võitis Ungari võistkonna koosseisus esimestel võistkondlikel maailmameistrivõistlustel 1985. aastal Luzernis hõbemedali. Ta mängis ajavahemikus 1956–2000 20 maleolümpial. Ta on võitnud maleolümpiatel ühe kuldmedali (1978), kolm hõbemedalit (1970, 1972, 1980) ja kolm pronksmedalit (1956, 1964, 1966).
Aacheni loss

Aacheni loss (ka Aacheni palee) oli elamu-, poliitiliste ja usuliste eesmärkidega hoonete rühm, mille Karl Suur valis Karolingide impeeriumi võimukeskuseks. Palee asus praeguse Aacheni linna põhjaosas, tänapäevase haldusjaotuse järgi Nordrhein-Westfaleni liidumaal. Suurem osa Karolingide paleest ehitati 790. aastatel, kuid töid jätkati kuni Karl Suure surmani aastal 814. Metzi Odo koostatud plaanid olid osa kuningriigi renoveerimise kavast, mille otsustas valitseja. Tänapäevaks on suurem osa kunagisest lossist hävinud, kuid lossi kabel on säilinud osana Aacheni toomkirikust ning seda peetakse karolingliku arhitektuuri meistriteoseks ja on iseloomulik näide Karolingide renessansi arhitektuurist.
Cambridge Analytica

Cambridge Analytica Ltd (CA) oli Briti poliitilise konsultatsiooni ettevõte, mis tegeles andmete kaevandamise, vahendamise ja analüüsi strateegilise kommunikatsiooniga, eesmärgiga tagada oma klientide edu valimistel. See loodi 2013. aastal SCL Groupi baasilt. Ettevõte lõpetas tegevuse 2018. aastal Facebooki – Cambridge Analytica andmeskandaali käigus, ehkki seotud ettevõtted tegutsevad endiselt. 
Ettevõte kuulus osaliselt ameerika riskifondide halduri Robert Merceri perekonnale, kes toetab paljusid poliitiliselt konservatiivseid liikumisi. Firmal olid kontorid Londonis, New Yorgis ja Washingtonis. Tegevjuht Alexander Nix on öelnud, et CA osales 2014. aastal 44 USA poliitilises võitluses. 2015. aastal osutas CA Ted Cruzi presidendikampaania jaoks andmeanalüüsi teenuseid. Aastal 2016 töötas Cambridge Analytica nii Donald Trumpi presidendivalimiste kampaania kui Leave.EU jaoks. Leave.EU oli üks organisatsioone, kes võitles Ühendkuningriigi referendumil Euroopa Liiduga lahkumise poolt). CA roll nendes kampaaniates on olnud vastukaja tekitav ning mõlemas riigis on käimas kriminaaluurimine. Politoloogid seavad kahtluse alla CA väited nende meetodite tõhususe kohta. 
2018. aasta märtsis avaldasid mitmed meediaväljaanded uudiseid Cambridge Analytica äritavadest. "The New York Times" ja "The Observer" teatasid, et ettevõte hankis ja kasutas Facebooki kasutajate isikuandmeid teaduri käest, kes oli öelnud Facebookile, et ta kogub seda akadeemilistel eesmärkidel. Vahetult pärast seda avaldati "kanalis Channel 4 News" videod, kus Nix kiitles prostituutide kasutamisest ja altkäemaksu pakkumises, eesmärgiga diskrediteerida poliitikuid, kelle suhtes ta opositsiooniuuringuid tegi. Ütles väitis ta, et tema ettevõte "korraldas kogu Donald Trumpi digitaalse kampaania". Tulenevalt ajakirjanduses ilmunud materjalidest, otsisid Briti võimud läbi ettevõtte serverid. Facebook keelas Cambridge Analytica reklaamid oma platvormil, öeldes, et neid on petetud. Briti kõrgem kohus andis 23. märtsil 2018 ICO-le korralduse Cambridge Analytica Londoni kontorites läbiotsimiseks. 
Kuni 87 miljoni Facebooki kasutaja isikuandmed saadi 270 000 Facebooki kasutaja kaudu, kes kasutasid Facebooki rakendust nimega "See on teie digitaalne elu". Kui kasutajad andsid sellele kolmanda osapoole rakendusele loa oma andmete ligipääsuks, siis 2015. aastal andis see rakendusele ka juurdepääsu kasutaja sõprade võrgu teabele. See tähendas andmeid 87 miljoni kasutaja andmetele juurdepääsu, kellest suurem osa ei olnud andnud Cambridge Analyticale selgesõnaliselt luba oma andmetele juurde pääseda. Rakenduse arendaja rikkus Facebooki teenusetingimusi, andes andmed Cambridge Analyticale. 
1. mail 2018 esitas Cambridge Analytica ja tema emaettevõte pankrotiteate ja lõpetas tegevuse. Aleksander Tayler, kes oli Cambridge Analytica endine direktor, määrati 28. märtsil 2018 Emerdata direktoriks. Rebekah Mercer, Jennifer Mercer, Alexander Nix ja Johnson Chun Shun Ko kellel on sidemeid Erik Printsiga, on Emerdatas juhtivatel kohtadel.
November 2019

November 2019, kroonika.
2019. aasta november algas reedel ja lõppes 30 ööpäeva hiljem laupäeval.
Õlgmees

Õlgmehike (inglise keeles "straw man"), ka hernehirmutis, on arutlusvõte ja mitteformaalne arutlusviga, millega püütakse luua mulje vastase argumendi ümberlükkamisest, kuigi tegelikult lükatakse ümber selle liialdatud või lihtsustatud vorm. Arutlusvõtte nimetus põhineb sellel, et vastase väide esitatakse selle jooni üle võimendades, see tähendab karikatuurselt ehk "hernehirmutisena", ja lükatakse ümber tegeliku lihast ja luust argumendi asemel lihtsam, pigem treeninguks sobiv "õlgmehike".
Tüüpiline hernehirmutise/õlgmehikese argument püüab luua illusiooni vastase väite täielikust ümberlükkamisest selle varjatud asendamise teel sarnase, aga sisuliselt erineva väitega ja selle hilisema ümberlükkamisega vastase tegeliku väite asemel. Õlgmehe argumente on läbi ajaloo kasutatud poleemilises arutelus, eriti emotsionaalsete teemade osas.
Struktuur.
Arutlusviga toimub järgmise mudeli järgi: 
See arutluskäik on asjakohasuse eksitus: see ei käsitle kõnealust väidet, esitades vastase seisukohta valesti. 
Näiteks: 
Näide.
Hernehirmutisega vaidlemise kiusatus tekib sageli avalikes aruteludes, näiteks (hüpoteetiline) alkoholi keelustamise debatt: 
Algne ettepanek oli alkoholiseaduste leevendamise kohta. Isik B on seda ettepanekut valesti tõlgendanud / valesti esitanud, reageerides sellele nii, nagu oleks tegemist olnud väidetud, et "meil peaks olema piiramatu juurdepääs uimastitele". Samas ei väitnud inimene A midagi selle kohta, et kõigile peaks olema lubatud vaba ligipääs narkootiliste ainetele.
NPR

National Public Radio ehk NPR (tõlkes "Riiklik Avalik Raadio") on Washingtonis asuv USA eraviisiliselt ja riiklikult rahastatav mittetulunduslik meediakontsern. NPR erineb teistest mittetulunduslikest liikmesusega meediaorganisatsioonidest (nagu AP) selle poolest, et see on asutatud Ameerika Ühendriikide Kongressi initsiatiivil ja enamik selle liikmesjaamadest kuuluvad valitsusüksustele (sageli avalik-õiguslikele ülikoolidele). See toimib riikliku sündikaadina, kuhu kuulub üle 1000 avaliku raadio jaama Ameerika Ühendriikides.
Sadamalinn

Sadamalinn on linn, kus asub sadam.
One Liberty Place

One Liberty Place on Philadelphias asuv 61-korruseline postmodernne pilvelõhkuja, mida ehitati aastatel 1984–1987. Kõrghoone omab sarnaseid arhitektuurilisi jooni Chrysler Buildinguga.
Čiulėnai vald

Čiulėnai vald (leedu keeles "Čiulėnų seniūnija") on 2. järgu haldusüksus (vald) Leedus Molėtai rajooni territooriumil.
Valla pindala on 104 km². 2011. aasta seisuga elas seal 1408 inimest. Valla keskus on Toliejai küla. Vallamaja asub aadressil Toliejų g. 16-1. Vallavanem on Danguolė Telksnienė.
Lisaks küladele on vallas ka mõned huutorid
Virtuoos

Virtuoos (itaalia keeles "virtuoso") on muusikas suurima tehnilise ja kunstimeisterlikkuse saavutanud interpreet.
Kabjao keel

Kabjao keel on tai-kadai keelkonna kadai rühma kuuluv keel, mida emakeelena räägivad kabjaod Vietnami põhjaosas ja Hiinas Yunnani provintsis.
Kabjao keelt räägib Hiinas umbes 50 ja Vietnamis üle 300 inimese.